****

**REPUBLIKA HRVATSKA**

**PRIMORSKO-GORANSKA ŽUPANIJA**

**OPĆINA MATULJI**

**OPĆINSKI NAČELNIK**

KLASA: 024-04/24-02/13

URBOJ: 2170-27-02/1-24-3

Matulji, 18.10.2024.

|  |  |  |  |
| --- | --- | --- | --- |
|  |  |  |  |

**OPĆINSKO VIJEĆE**

**- ovdje -**

**PREDMET:** **Prijedlog Odluke o sufinanciranju programa produženog boravka i cjelodnevne nastave u osnovnim školama**

Poštovani,

u privitku dostavljamo na razmatranje i usvajanje Prijedlog Odluke o sufinanciranju programa produženog boravka i cjelodnevne nastave u osnovnim školama

Izvjestitelj na radnim tijelima te sjednici Općinskog vijeća biti će Općinski načelnik Vedran Kinkela i Pročelnica Jedinstvenog upravnog odjela Irena Gauš

OPĆINSKI NAČELNIK

Vedran Kinkela, v.r.

**OBRAZLOŽENJE**

**PRIJEDLOGA ODLUKE O SUFINANCIRANJU PROGRAMA PRODUŽENOG BORAVKA I CJELODNEVNE NASTAVE U OSNOVNIM ŠKOLAMA**

PRAVNA OSNOVA

Članak 34. a Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 155/23, 156/23), Pravilnik o organizaciji i provedbi produženog boravka u osnovnoj školi (NN 62/19).

ANALIZA STANJA I PITANJA KOJA SE UREĐUJU

Općina Matulji nema regulirano pitanje sufinanciranja produženog boravka i cjelodnevne nastave učenika koji imaju prebivalište na području općine Matulji, a polaznici su osnovnih škola kojima je osnivač neko drugo tijelo javne vlasti.

Odlukom se regulira status korisnika i visina sufinanciranja.

FINANCIJSKI UČINAK

Za provedbu ove Odluke bit će osigurana sredstva u Proračunu Općine Matulji.

OPĆINSKI NAČELNIK

Vedran Kinkela, v.r.

Na temelju članka 19. Zakona o lokalnoj i područnoj (regionalnoj) samoupravi ("Narodne novine" broj: 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19,144/20) i članka 32. Statuta Općine Matulji („Službene novine“ Primorsko-goranske županije“ broj 26/09, 38/09, 8/13, 17/14, 29/14, 4/15-pročišćeni tekst, 39/15, 7/18, 6/21, 23/21 i 36/23), Općinsko vijeće Općine Matulji, na sjednici dana \_\_\_\_\_\_\_\_\_\_\_\_\_\_\_ godine, donijelo je

**Odluku**

**o**

**sufinanciranju programa produženog boravka**

**i cjelodnevne nastave u osnovnim školama**

**Članak 1.**

Ovom Odlukom o sufinanciranju programa produženog boravka i cjelodnevne nastave u osnovnim školama (u daljnjem tekstu: Odluka) utvrđuju se uvjeti i načini sufinanciranja troškova provedbe programa produženog boravka i cjelodnevne nastave u osnovnim školama počevši od školske godine 2024./2025. (u daljnjem tekstu: Program).

**Članak 2.**

(1) Produženi boravak sukladno ovoj Odluci smatra se organizirani boravak djece u školi nakon redovite, obavezne nastave i školskih aktivnosti, s prehranom. Produženi boravak je oblik odgojno-obrazovnog rada namijenjen učenicima razredne nastave.

(2) Cjelodnevna nastava sukladno ovoj Odluci predstavlja specifičan oblik nastavnog programa osmišljena kao kombinacija razredne nastave i organiziranog slobodnog vremena tijekom najmanje osam sati dnevno.

**Članak 3.**

Troškovi provedbe programa produženog boravka i cjelodnevne nastave u osnovnim školama uključuju troškove nastavnog osoblja u produženom boravku i cjelodnevnoj nastavi.

**Članak 4.**

Pravo na sufinanciranje Programa ostvaruje učenik koji ima prebivalište na području Općine Matulji, odnosno boravište pod uvjetom da nema prebivalište na području Republike Hrvatske te stranac kojem je odobren stalni boravak, s prebivalištem na području Općine Matulji., odnosno kojem je odobren privremeni boravak na području Općine Matulji.

**Članak 5.**

Pravo na sufinanciranje Programa iz članka 1. ove Odluke članka u visini 50% troška nastavnog osoblja u produženom boravku i cjelodnevnoj nastavi a do maksimalnog iznosa od 60,00 EUR mjesečno ostvaruje učenik razredne nastave koji ispunjava uvjet iz članka 4. ove Odluke, u toku trajanja nastavne godine.

**Članak 6.**

Pravo na sufinanciranje Programa iz članka 1. ove Odluke ne ostvaruju učenici ukoliko to pravo ostvaruju po drugoj osnovi.

**Članak 7.**

(1) Zahtjev za ostvarivanje prava za sufinanciranje Programa podnosi se Jedinstvenom upravnom odjelu koji o ostvarivanju prava iz ove Odluke provodi postupak.

(2) Uz zahtjev za pokretanje postupka za ostvarivanje prava na posebne oblike pomoći podnositelj je dužan predočiti Upravnom odjelu odgovarajuće isprave odnosno dokaze potrebne za ostvarivanje prava utvrđenih ovom Odlukom.

(3) Upravni odjel može odlučiti da se posebno ispitaju relevantne činjenice i okolnosti od kojih zavisi ostvarivanje pojedinačnog prava.

**Članak 8.**

Iznimno, za školsku godine 2024./2025. do stupanja na snagu ove Odluke, roditelj učenika iz članka 4. ove Odluke koji je samostalno podmirio trošak Programa, ukoliko zadovoljava uvjete propisane ovom Odlukom, ima pravo zahtjevom iz članka 7. stavak 1. ove Odluke potraživati isplatu sufinanciranog djela iznosa u visini propisanog člankom 5. ove Odluke.

**Članak 9.**

(1) Pročelnik Jedinstvenog upravnog odjela donosi rješenje o ostvarivanju prava iz članka 1. ove Odluke.

(2) O žalbi protiv rješenja Pročelnika jedinstvenog upravnog odjela odlučuje nadležno upravno tijelo Primorsko-goranske županije.

**Članak 10.**

(1) Općina Matulji i osnovne škole zaključit će posebne ugovore o provođenju Programa iz članka 1. Odluke.

(2) Ovlašćuje se Općinski načelnik na zaključenje ugovora iz stavka 1. ovog članka.

**Članak 11.**

Ova Odluka stupa na snagu osmog dana od dana objave u „Službenim novinama Općine Matulji“.

KLASA:

URBROJ:

OPĆINSKO VIJEĆE OPĆINE MATULJI

PREDSJEDNICA

Iva Letina