|  |  |  |  |
| --- | --- | --- | --- |
| **REPUBLIKA HRVATSKA**  **PRIMORSKO-GORANSKA ŽUPANIJA** | | |  |
| http://matulji.hr/pocetna/wp-content/uploads/2014/01/logo_opcina_matulji.png | **OPĆINA MATULJI**  **OPĆINSKI NAČELNIK** | | | |
| KLASA: 400-01/23-01/0003  URBROJ: 2170-27-02/1-24-6  Matulji, 17.10.2024. | |

**OPĆINSKO VIJEĆE**

**- ovdje-**

**PREDMET: Prijedlog Odluke o izmjeni Odluke o izvršavanju Proračuna Općine Matulji za 2024. godinu**

Poštovani,

U privitku dostavljamo prijedlog Odluke o izmjeni Odluke o izvršavanju proračuna Općine Matulji za 2024. godinu.

Izvjestitelji na radnim tijelima te sjednici Općinskog vijeća biti će Općinski načelnik Vedran Kinkela, Pročelnica Jedinstvenog upravnog odjela Irena Gauš i Voditeljica Odsjeka za proračun i financije Andrea Brumnjak.

OPĆINSKI NAČELNIK

Vedran Kinkela, v.r.

**O B R A Z L O Ž E N J E**

**PRIJEDLOGA ODLUKE O IZMJENI ODLUKE O IZVRŠAVANJU PRORAČUNA OPĆINE MATULJI ZA 2024. GODINU**

ZAKONSKA OSNOVA

Člankom 18. Zakona o proračunu („Narodne novine“ broj 144/21) propisano je da predstavničko tijelo uz proračun jedinice lokalne samouprave donosi odluku o izvršavanju proračuna kojom se uređuju prihodi i primici te rashodi i izdaci proračuna i njihovo ostvarivanje odnosno izvršavanje, opseg zaduživanja i jamstava, upravljanje financijskom i nefinancijskom imovinom, prava i obveze korisnika proračunskih sredstava, pojedine ovlasti načelnika u izvršavanju proračuna, kazne za neispunjavanje obveza te druga pitanja u izvršavanju proračuna.

Člankom 32. Statuta Općine Matulji („Službene novine Primorsko-goranske županije“ broj 26/09, 38/09, 8/13, 17/14, 29/14, 4/15 - pročišćeni tekst, 39/15, 7/18, 6/21,23/21 i 36/23) propisano je da Općinsko vijeće Općine Matulji donosi Odluku o izvršavanju Proračuna Općine.

ANALIZA STANJA I PITANJA KOJA SE UREĐUJU

Općinsko vijeće Općine Matulji je donijelo dana 21. prosinca 2023. godine Odluku o izvršavanju Proračuna Općine Matulji za 2024. godinu („Službene novine Primorsko-goranske županije“ broj 50/23), u daljnjem tekstu: Odluka.

Važećom Odlukom, člankom 40. propisana je ukupna obveza na ime oplate glavnice i kamata po kreditima u iznosu od 427.000,00 eura, od čega se na otplatu glavnice odnosi 360.000,00 eura, a na kamate 67.000,00 eura. S obzirom na potrebu osiguranja dodatnih sredstava po osnovi rashoda za kamate za ugovoreni kredit 2019. godine za projekte energetske obnove zgrada i sanaciju odlagališta otpada Osojnica budući je ugovorena promjenjiva kamatna stopa koja ovisi u tromjesečnom stopi prinosu na trezorske zapise Ministarstva financija koji je viši u odnosu na prethodno razdoblje te je stoga i veći iznos obračunatih kamata, Izmjenama i dopunama Proračuna za 2024. godinu planirano je povećanje iznosa za plaćanje kamata po primljenim kreditima.

Izmjena Odluke predlaže se i vezano uz izmjenu dinamike povlačenja sredstava po osnovi kredita Erste&Steiermärkische Bank d.d. za Izgradnju i rekonstrukciju nerazvrstanih cesta te Pripremu zemljišta u radnim zonama. Naime, važećim Proračunom za 2024. godinu planiran je iznos primitaka od zaduživanja u iznosu od 758.577,00 eura za Izgradnju i rekonstrukciju nerazvrstanih cesta. Kako u 2024. godini još nije povučen planirani iznos kredita za Izgradnju i rekonstrukciju nerazvrstanih cesta, isti se planira povući u 2025. godini te je odobreno produženje roka korištenja kredita. Navedeno je planirano i prijedlogom Izmjena i dopuna Proračuna Općine Matulji za 2024. godinu.

FINANCIJSKI UČINAK

Za provedbu ove Odluke planirana su sredstva u Proračunu Općine Matulji.

Predlaže se Općinskom vijeću da usvoji predloženu Odluku o izmjeni Odluke o izvršavanju Proračuna Općine Matulji za 2024. godinu.

OPĆINSKI NAČELNIK

Vedran Kinkela, v.r.

Na temelju stavka članka 18. stavka 1. Zakona o proračunu („Narodne novine“ broj 144/21) te članka 32. i 81. Statuta Općine Matulji („Službene novine Primorsko-goranske županije“ broj 26/09, 38/09, 8/13, 17/14, 29/14, 4/15 - pročišćeni tekst, 39/15, 7/18, 6/21, 23/21 i 36/23), Općinsko vijeće Općine Matulji na sjednici održanoj dana \_\_\_\_\_2024. godine donosi

**ODLUKU O IZMJENI ODLUKE**

**O IZVRŠAVANJU PRORAČUNA OPĆINE MATULJI**

**ZA 2024. GODINU**

Članak 1.

U Odluci o izvršavanju Proračuna Općine Matulji za 2024. godinu („Službene novine Primorsko-goranske županije“ broj 50/23) članak 40. stavak 1. i 2. mijenjaju se i glase:

„(1) Obveze na ime otplate glavnice i kamata po tekućim kreditima Erste&Steiermärkische Bank d.d. i Hrvatske banke za obnovu i razvitak iskazane su u Računu prihoda i rashoda i Računu financiranja Proračuna za 2024. godinu, odnosno u Posebnom dijelu Proračuna - Razdjel 002 Jedinstveni upravni odjel, Program 2017 Upravljanje imovinom, Aktivnost A201703 Izdaci financiranja u iznosu od 431.300,00 eura, od čega se na otplatu glavnice odnosi 360.000,00 eura, a na kamate 71.300,00 eura.

(2) Općina Matulji u 2025. godini planira povući iznos od 1.758.577,00 eura od ugovorenog kredita za Izgradnju i rekonstrukciju nerazvrstanih cesta (K201501 Nerazvrstane ceste) u ukupnom iznosu kredita od 2.654.456,17 eura.“

Članak 2.

U članku 41. iznos: „5.625.297,74“ mijenja se iznosom: „3.866.720,53 eura“, a iznos: „2.654.456,17“ mijenja se iznosom: „895.878,96“.

Članak 3.

Ova Odluka stupa na snagu osmi dan od dana objave u „Službenim novinama Općine Matulji“.

KLASA: 400-01/23-01/0003

URBROJ: 2170-27-01/1-24-7

Matulji, \_\_\_\_\_\_\_2024. godine

OPĆINSKO VIJEĆE OPĆINE MATULJI

PREDSJEDNICA

Iva Letina