****

**REPUBLIKA HRVATSKA**

**PRIMORSKO-GORANSKA ŽUPANIJA**

**OPĆINA MATULJI**

**OPĆINSKI NAČELNIK**

KLASA: 350-01/22-01/0004

URBOJ: 2170-27-02/1-24-11

Matulji, 17.10.2024.

|  |  |  |  |
| --- | --- | --- | --- |
|  |  |  |  |

**OPĆINSKO VIJEĆE**

**- ovdje -**

**PREDMET:** **Prijedlog Odluke o izmjeni i dopuni Odluke o izradi Izmjena i dopuna Urbanističkog plana uređenja 14 poslovne zone Miklavija (K8)**

Poštovani,

u privitku dostavljamo na razmatranje i usvajanje Prijedlog Odluke o izmjeni i dopuni Odluke o izradi Izmjena i dopuna Urbanističkog plana uređenja 14 poslovne zone Miklavija (K8).

Izvjestitelj na radnim tijelima te sjednici Općinskog vijeća biti će Općinski načelnik Vedran Kinkela i Viši stručni suradnik za prostorno uređenje Marko Kurtović.

OPĆINSKI NAČELNIK

Vedran Kinkela, v.r.

**OBRAZLOŽENJE PRIJEDLOGA ODLUKE O IZMJENI I DOPUNI ODLUKE O IZRADI IZMJENA I DOPUNA URBANISTIČKOG PLANA UREĐENJA 14**

**POSLOVNE ZONE MIKLAVIJA (K8)**

Općinsko vijeće Općine Matulji na sjednici održanoj 30. lipnja 2022. godine donijelo je Odluku o izradi izmjena i dopuna Urbanističkog plana uređenja 14 poslovne zone Miklavija (K8) nakon pribavljenog mišljenja, Upravnog odjela za prostorno uređenje, graditeljstvo i zaštitu okoliša, da ne bi bilo potrebno provesti postupak ocjene, niti postupak strateške procjene utjecaja na okoliš.

Za potrebe izrade izmjena i dopuna Urbanističkog plana uređenja 14 poslovne zone Miklavija (K8), tvrtka Rijekaprojekt d.o.o. izradila je podlogu u vidu idejnog rješenja u kojem su razmatrane mogućnosti direktnog povezivanja poslovne zone Miklavija s autocestom A7 (dionica Permani - Rupa) te je predloženo više varijanti. Nakon prezentiranja varijantnih rješenja Hrvatskim autocestama d.o.o. Zagreb odabrana je varijanta prema kojoj je novopredviđeni čvor Miklavija smješten u južnom dijelu poslovne zone Miklavija, približno na jednakoj udaljenosti između PUO-a (pratećeg uslužnog objekta) Rupa i planiranog interregionalnog čvora Permani.

Usvajanje predloženog varijantnog rješenja za posljedicu je imalo razradu prometne mreže koja će povezivati čvor Miklavija s platoima u obuhvatu poslovne zone i državnom cestom D8.

Razrada prometne mreže i visinsko usklađenje kota pojedinih platoa pretpostavljalo je značajno proširenje obuhvata Izmjena i dopuna Urbanističkog plana uređenja 14 poslovne zone Miklavija (K8). Zbog navedenog obuhvat izmjena i dopuna Plana povećao se sa početnih cca 5 ha na cca 33 ha.

Planiranjem čvora, dio površine poslovne zone se ne može planirati za smještaj građevina poslovne namjene zbog nemogućnosti kolnog priključivanja na izlazno/ulazne prometnice čvora, pa ga je potrebno namijeniti izgradnji infrastrukture za razvoj ove i susjednih zona.

Uzimajući u obzir izmjene nastale na koridorima infrastrukturnih sadržaja kao i obvezu usklađenja s Prostornim planom uređenja Općine Matulji potrebno je redefinirati raspored platoa te sukladno odredbama Prostornog plana i dosadašnjim odredbama za provođenje planirati djelatnosti na pojedinim platoima uključujući smještaj reciklažnog dvorišta za građevinski otpad i gospodarenje neopasnim otpadom.

Općinski načelnik utvrdio je Prijedlog Odluke o izmjeni i dopuni Odluke o izradi Izmjena i dopuna Urbanističkog plana uređenja 14 poslovne zone Miklavija (K8) te ga upućuje Općinskom vijeću na razmatranje i usvajanje.

Matulji, 17.10.2024.

Općinski načelnik

Vedran Kinkela, mag.iur.

PRIJEDLOG

Na temelju članka 86. stavak 3. Zakona o prostornom uređenju („Narodne novine“ broj 153/13, 65/17, 114/18, 39/19, 98/19 i 67/23) i članka 32. Statuta Općine Matulji („Službene novine Primorsko-goranske županije“ broj 26/09, 38/09, 8/13, 17/14, 29/14, 4/15-pročišćeni tekst, 39/15, 7/18, 6/21, 23/21 i 36/23) Općinsko vijeće Općine Matulji, na sjednici održanoj \_\_\_\_\_\_\_\_\_\_\_\_\_\_\_ godine, donijelo je

**ODLUKU**

**o izmjeni i dopuni Odluke o izradi Izmjena i dopuna**

**Urbanističkog plana uređenja 14 poslovne zone Miklavija (K8)**

Članak 1.

U Odluci o izradi Izmjena i dopuna Urbanističkog plana uređenja 14 poslovne zone Miklavija (K8) („Službene novine Primorsko-goranske županije“ broj 21/22) članak 5. mijenja se i glasi:

„Razlozi donošenja Izmjena i dopuna Plana su:

- povezivanje poslovne zone Miklavija na planirani cestovni čvor Miklavija,

- privođenje namjeni južnog dijela poslovne zone u površini od cca 33 ha, uključujući uređeni plato površine cca 5 ha,

- definiranje djelatnosti na pojedinim platoima uključujući i djelatnosti reciklažnog dvorišta za građevinski otpad i gospodarenje neopasnim otpadom,

- povezivanje planirane infrastrukture dijela zone koji se mijenja na preostali dio zone i postojeću i planiranu infrastrukturu šireg kontaktnog područja.“

Članak 2.

Članak 6. stavak 2. mijenja se i glasi:

„Ova Izmjena i dopuna se odnosi na južni dio obuhvata Plana u površini cca 33 ha.“

Članak 3.

Članak 8. mijenja se i glasi:

„U izradi Izmjena i dopuna Plana određuju se sljedeći ciljevi:

- planirati priključenje zone na cestovni čvor Miklavija, te razviti prometnu infrastrukturu unutar zone prilagođenu navedenom cestovnom čvoru,

- izmijeniti i korigirati planska rješenja u odnosu na novo prometno rješenje i površinu uređenog platoa u južnom dijelu zone,

- uskladiti mrežu prometnica u obuhvatu Plana s trasom ceste koja vodi iz smjera naselja Veli Brgud do državne ceste D8, uvažavajući izvedenu rekonstrukciju dionice od prolaza ispod autoceste A7 do državne ceste D8,

- uskladiti rješenja infrastrukturne mreže zone s rješenjima planiranim na preostalom dijelu zone i u široj kontaktnoj zoni,

- planirati lokaciju reciklažnog dvorišta za građevinski otpad i gospodarenje neopasnim otpadom,

- planirati druge uvjete za unapređenje stanja u prostoru i razvoja gospodarstva na području Miklavije,

- izmijeniti/dopuniti odredbe za provođenje koje se odnose na novodefinirane platoe.“

Članak 4.

Ova Odluka stupa na snagu osmog dana od dana objave u „Službenim novinama Općine Matulji“.

KLASA: 350-01/22-01/0004

URBROJ: 2170-27-01/1-24-\_\_\_\_

Matulji,

OPĆINSKO VIJEĆE OPĆINE MATULJI

Predsjednica Općinskog vijeća

Iva Letina