|  |  |  |  |
| --- | --- | --- | --- |
| **REPUBLIKA HRVATSKA**  **PRIMORSKO-GORANSKA ŽUPANIJA** | |  | |
| http://matulji.hr/pocetna/wp-content/uploads/2014/01/logo_opcina_matulji.png | **OPĆINA MATULJI**  **OPĆINSKI NAČELNIK** | | | |
| KLASA: 601-04/23-01/0009  URBROJ: 2170-27-02/1-24-3  Matulji, 17.10.2024. godine | | |

**OPĆINSKO VIJEĆE**

**- ovdje-**

**PREDMET: Prijedlog Izmjene Programa javnih potreba u predškolskom odgoju i obrazovanju te skrbi o djeci predškolske dobi u 2024. godini**

Poštovani,

u privitku dostavljamo prijedlog Izmjene Programa javnih potreba u predškolskom odgoju i obrazovanju te skrbi o djeci predškolske dobi u 2024. godini s obrazloženjem.

Izvjestitelji na radnim tijelima te sjednici Općinskog vijeća biti će Općinski načelnik Vedran Kinkela i Pročelnica Jedinstvenog upravnog odjela Irena Gauš.

OPĆINSKI NAČELNIK

Vedran Kinkela, v.r.

**OBRAZLOŽENJE PROGRAMA**

**JAVNIH POTREBA U PREDŠKOLSKOM ODGOJU I OBRAZOVANJU TE SKRBI O DJECI PREDŠKOLSKE DOBI U 2024. GODINI**

ZAKONSKA OSNOVA

Člankom 19. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20) propisano je da općine i gradovi u svom samoupravnom djelokrugu obavljaju poslove lokalnog značaja kojima se neposredno ostvaruju potrebe građana, među kojima se nalazi i briga o djeci.

Člankom 49. Zakona o predškolskom odgoju i obrazovanju („Narodne novine“ broj 10/97, 107/07, 94/13, 98/19, 57/22 i 101/23) propisano je da mjerila za osiguranje sredstava za zadovoljavanje javnih potreba u djelatnosti predškolskog odgoja na području jedinice lokalne i područne (regionalne) samouprave utvrđuje predstavničko tijelo županije, a o korištenju sredstava za zadovoljenje javnih potreba odlučuje jedinica lokalne i područne (regionalne) samouprave koja je sredstva osigurala u svom proračunu.

Člankom 2. Zakona o predškolskom odgoju i obrazovanju („Narodne novine“ broj 10/97, 107/07, 94/13, 98/19, 57/22 i 101/23) propisano je da jedinice lokalne i područne (regionalne) samouprave imaju pravo i obvezu odlučivati o potrebama i interesima građana na svom području za organiziranjem i ostvarivanjem programa predškolskog odgoja i obrazovanja te skrbi o djeci rane i predškolske dobi i radi zadovoljavanja tih potreba osnivati dječje vrtiće.

Člankom 37. Zakon o dadiljama („Narodne novine“ broj 37/13) propisano je da jedinice lokalne i područne (regionalne) samouprave sudjeluju u sufinanciranju djelatnosti dadilje, na području svoje jedinice, sukladno svojim programima i odredbama posebnog propisa kojim je uređen djelokrug jedinica lokalne i područne (regionalne) samouprave.

Člankom 32. Statuta Općine Matulji („Službene novine Primorsko-goranske županije“ broj 26/09, 38/09, 8/13, 17/14, 29/14, 4/15 - pročišćeni tekst, 39/15, 7/18, 6/21,23/21 i 36/23) propisano je da Općinsko vijeće Općine Matulji donosi odluke i druge opće akte koji su mu stavljeni u djelokrug zakonom i podzakonskim aktima te statutom.

ANALIZA STANJA I PITANJA KOJA SE UREĐUJU

Program javnih potreba u predškolskom odgoju i obrazovanju te skrbi o djeci predškolske dobi u 2024. godini donesen je na sjednici Općinskog vijeća 21. prosinca 2023. godine.

Donesenim Programom planirani su rashodi za ostvarivanje javnih potreba u iznosu od 3.735.965,00 eura, a koji su raspodijeljeni po programima proračuna.

Izmjenama i dopunama Proračuna Općine Matulji za 2024. godinu planirani su ukupni rashodi za ostvarivanje javnih potreba iznosu od 4.192.860,00 eura prema programima/aktivnostima kako slijedi:

|  |  |
| --- | --- |
| **PROGRAM / AKTIVNOST** | **IZNOS** |
| 1. **REDOVNI PROGRAM DJEČJEG VRTIĆA MATULJI** | **2.521.260,00** |
| Redovni program | 2.432.360,00 |
| Kapitalna ulaganja u objekte i opremu | 88.900,00 |
| 1. **PREDŠKOLSKI ODGOJ** | **1.671.600,00** |
| Smještaj djece u drugim vrtićima | 146.000,00 |
| Programi za djecu predškolske dobi | 10.600,00 |
| Izgradnja Dječjeg vrtića u Rukavcu | 1.515.000,00 |
| **UKUPNO** | **4.192.860,00** |

Također, mijenjaju se i izvori financiranja za provođenja navedenih programa/aktivnosti kako slijedi:

* Opći prihodi - Proračun Općine Matulji - 2.535.226,00 eura
* Primici od zaduživanja - Proračun Općine Matulji - 1.000.000,00 eura
* Pomoći iz državnog proračuna - Proračun Općine Matulji - 101.667,00 eura
* Prihodi od prodaje nefinancijske imovine - Proračun Općine Matulji - 15.000,00 eura
* Prihodi za posebne namjene (sudjelovanje roditelja-korisnika usluga u cijeni usluge) -Dječji vrtić Matulji - 429.502,00 eura
* Pomoći proračunskim korisnicima iz nenadležnog proračuna - Dječji vrtić Matulji - 5.915,00 eura
* Vlastiti prihodi - Dječji vrtić Matulji - 101.500,00 eura
* Donacije - 4.050,00 eura.

S obzirom na navedene izmjene potrebno je uskladiti i Program javnih potreba u predškolskom odgoju i obrazovanju te skrbi o djeci predškolske dobi u 2024. godini.

FINANCIJSKI UČINAK

Za provedbom ove Izmjene Programa planirani su rashodi u Proračunu Općine Matulji.

OPĆINSKI NAČELNIK

Vedran Kinkela, v.r.

Na temelju članka 49. Zakona o predškolskom odgoju i obrazovanju („Narodne novine“ broj 10/97, 107/07, 94/13, 98/19, 57/22 i 101/23), članka 37. Zakona o dadiljama („Narodne novine“ broj 37/13) i članka 32. Statuta Općine Matulji („Službene novine Primorsko-goranske županije“ 26/09, 38/09, 8/13, 17/14, 29/14, 4/15-pročišćeni tekst, 39/15, 7/18, 6/21, 23/21 i 36/23) Općinsko vijeće Općine Matulji, na sjednici održanoj dana \_\_\_\_\_\_\_\_\_ 2024. godine donosi

IZMJENE PROGRAMA

JAVNIH POTREBA U PREDŠKOLSKOM ODGOJU I OBRAZOVANJU

TE SKRBI O DJECI PREDŠKOLSKE  
DOBI U 2024. GODINI

Članak 1.

U Programu javnih potreba u predškolskom odgoju i obrazovanju te skrbi o djeci predškolske dobi u 2024. godini („Službene novine Primorsko-goranske županije“ broj 50/23) u članku 3. dodaju se stavak 7. i 8. koji glase:

„(7) U Dječjem vrtiću Matulji se u pedagoškoj godini 2024./2025. provodi redoviti program u 25 skupina, i to 8 skupina cjelodnevnog programa jaslica, 13 skupina cjelodnevnog programa vrtića, 2 skupine cjelodnevno/poludnevnog program vrtića te 2 skupine programa za rano učenje talijanskog i engleskog jezika.

(8) U Programe Dječjeg vrtića Matulji u pedagoškoj godini 2024./2025. upisano je 404 djece, od kojih cjelodnevni vrtićki program pohađa 254 djece, poludnevni program vrtića pohađa 14 djece, a cjelodnevni program jaslica pohađa 136 djece.“

Članak 2.

U članku 6. dodaje se stavak 3. koji glasi:

„(3) Za pedagošku godinu 2024./2025. sufinancirat će se smještaj u ustanovama drugih osnivača i obrtima na području Primorsko-goranske županije za prosječno 40 djece.“

Članak 3.

Članak 9. mijenja se i glasi:

„(1) Financijska sredstva za ostvarivanje javnih potreba iz ovog Programa planirana su u Proračunu Općine Matulji za 2024. godinu kako slijedi:

|  |  |
| --- | --- |
| **PROGRAM / AKTIVNOST** | **IZNOS** |
| 1. **REDOVNI PROGRAM DJEČJEG VRTIĆA MATULJI** | **2.521.260,00** |
| Redovni program | 2.432.360,00 |
| Kapitalna ulaganja u objekte i opremu | 88.900,00 |
| 1. **PREDŠKOLSKI ODGOJ** | **1.671.600,00** |
| Smještaj djece u drugim vrtićima | 146.000,00 |
| Programi za djecu predškolske dobi | 10.600,00 |
| Izgradnja Dječjeg vrtića u Rukavcu | 1.515.000,00 |
| **UKUPNO** | **4.192.860,00** |

(2) Izvori financiranja ovog Programa u 2024. godini su:

* Opći prihodi - Proračun Općine Matulji - 2.535.226,00 eura
* Primici od zaduživanja - Proračun Općine Matulji - 1.000.000,00 eura
* Pomoći iz državnog proračuna - Proračun Općine Matulji - 101.667,00 eura
* Prihodi od prodaje nefinancijske imovine - Proračun Općine Matulji - 15.000,00 eura
* Prihodi za posebne namjene (sudjelovanje roditelja-korisnika usluga u cijeni usluge) -Dječji vrtić Matulji - 429.502,00 eura
* Pomoći proračunskim korisnicima iz nenadležnog proračuna - Dječji vrtić Matulji - 5.915,00 eura
* Vlastiti prihodi - Dječji vrtić Matulji - 101.500,00 eura
* Donacije - 4.050,00 eura.

(3) Iznos sredstava koji je utvrđen za Općinu Matulji prema Odluci o dodjeli sredstava za fiskalnu održivost dječjih vrtića za pedagošku godinu 2023./2024. („Narodne novine“ broj 155/23), a sukladno Uredbi o kriterijima i mjerilima za utvrđivanje iznosa sredstava za fiskalnu održivost dječjih vrtića („Narodne novine“ broj 109/23) koristit će se za rashode za zaposlene Dječjeg vrtića Matulji u okviru Programa Redovni program Dječjeg vrtića Matulji.“

Članak 4.

Ove Izmjene Programa stupaju na snagu osmi dan od dana objave u „Službenim novinama Općine Matulji“.

KLASA: 601-04/23-01/0009

URBROJ: 2170-27-01/1-24-4

Matulji, \_\_\_\_\_\_\_\_\_2024. godine

OPĆINSKO VIJEĆE OPĆINE MATULJI

PREDSJEDNICA

Iva Letina